2016. gada 6. decembrī Rīkojums Nr. 747

Rīgā (prot. Nr. 67  39. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai (Valsts ugunsdzēsības un glābšanas dienestam) finansējumu, kas nepārsniedz 4 000 000 *euro*, lai segtu izdevumus, kas saistīti ar darba samaksas pārrēķinu amatpersonām ar speciālajām dienesta pakāpēm par laikposmu no 2014. gada 16. jūnija līdz 2016. gada 15. jūnijam sakarā ar Latvijas Republikas Augstākās tiesas Administratīvo lietu departamenta 2016. gada 16. jūnija spriedumu administratīvajā lietā Nr. A420535212.

2. Iekšlietu ministrijai, iesniedzot Finanšu ministrijā pieprasījumu par līdzekļu piešķiršanu 2016. gadā no valsts budžeta programmas 02.00.00 "Līdzekļi neparedzētiem gadījumiem" atbilstoši šā rīkojuma 1. punktam, pievienot detalizētu izdevumu aprēķinu.

Ministru prezidents Māris Kučinskis

Iekšlietu ministrs Rihards Kozlovskis